

REPUBLIKA HRVATSKA

**KRAPINSKO-ZAGORSKA ŽUPANIJA**

## OPĆINSKA KNJIŽNICA I ČITAONICA

**SVETI KRIŽ ZAČRETJE**

**Trg hrvatske kraljice Jelene 2, 49223 Sveti Križ Začretje**

Matični broj:01219057

OIB:42275684497

RKP:28653

Šifra djelatnosti: 9101 – djelatnost knjižnica i arhiva

Razina: 21 – proračunski korisnik JLPS

IBAN: HR9123600001101446148

Šifra županije: 02-Krapinsko-zagorska županije

Šifra Općine: 430-Općina Sveti Križ Začretje

**B I L J E Š K E UZ FINANCIJSKO IZVJEŠĆE**

**ZA RAZDOBLJE OD 01. siječnja DO 31. prosinca 2023. GODINE**

**UVOD**

Općinska knjižnica i čitaonica Sveti Križ Začretje osnovana je 1996. godine sa svrhom da zadovolji obrazovne, kulturne i informacijske potrebe svih građana na području Općine Sveti Križ Začretje, te da promiče čitanje i druge kulturne aktivnosti u cilju unapređivanja kulturnog života zajednice.

Općinsku knjižnicu i čitaonicu je osnovala Općina Sveti Križ Začretje i ista je njen proračunski korisnik.

Općinska knjižnica i čitaonica nije u sustavu PDV-a.

Odgovorna osoba je v.d. ravnatelja Općinske knjižnice i čitaonice g. Franjo Kučko.

Odgovorna osoba za sastavljanje financijskih izvještaja je Natalija Jerneić, službenik u Općini Sveti Križ Začretje koja obavlja knjigovodstvene poslove za Općinsku knjižnicu i čitaonice Sveti Križ Začretje.

Financijski izvještaji Općinske knjižnice i čitaonice Sveti Križ Začretje za razdoblje od 01.01. do 31.12.2023. godine sastoje se od: Izvještaja o prihodima i rashodima, primicima i izdacima, Bilance, Izvještaja o promjenama u vrijednosti i obujmu imovine i obveza, Izvještaja o rashodima prema funkcijskoj klasifikaciji, Izvještaja o obvezama, te ovih Bilješki.

**IZVJEŠTAJ O PRIHODIMA I RASHODIMA, PRIMICIMA I IZDACIMA – Obrazac PR-RAS**

Izvještaj o prihodima i rashodima, primicima i izdacima sadrži sve naplaćene prihode i sve izvršene rashode od 01.01. do 31.12.2023. godine.

Ukupni prihodi ostvareni su u iznosu od 70.202,53 eura što je povećanje za 68% u odnosu na prošlu godinu.

Ukupni rashodi ostvareni su u iznosu od 70.188,31 eura što je povećanje za 68% u odnosu na prošlu godinu.

Razlikom između prihoda i rashoda ostvaren je višak od 14,22 eura. Višak prenesen iz ranijih godina u iznosu je od 39,22 eura, tako da višak prihoda raspoloživ u sljedećem razdoblju iznosi 53,44 eura.

**Šifra 63 – Pomoći iz inozemstva i od subjekata unutar općeg proračuna**

U 2023. godini primljena je kapitalna donacija u ukupnom iznosu od 8.707,08 eura od Ministarstva kulture i medija RH od čega je iznos od 3.052,62 eura namijenjen za nabavu knjižne i neknjižne građe, iznos od 3.000,00 eura namijenjen za otkup knjiga, te iznos od 2.654,46 eura za nabavu informatičke opreme. Sredstva za nabavu knjiga osigurana su u znatno većem iznosu u odnosu na prošlu godinu iz razloga što je promijenjen model realizacije otkupa knjiga od strane Ministarstva kulture i medija RH na način da sada knjižnice temeljem ugovora dobivaju financijska sredstva i same nabavljaju knjige s liste Ministarstva kulture i medija, dok je prije bio slučaj da su knjižnice dobivale knjige i nisu mogle utjecati na izbor knjiga. Također, iznos financijskih sredstava ove godine je znatno veći od vrijednosti knjiga koje su se dobivale ranijih godina. Sa sredstvima namijenjenim za nabavu informatičke opreme nabavljen je projektor.

Kapitalna donacija u iznosu od 530,00 eura od Krapinsko-zagorske županije namijenjena je za nabavu knjižne građe, što je na istoj razini kao i prošle godine.

**Šifra 6526 – Ostali nespomenuti prihodi**

Sadrži prihode od članarine koji tijekom godine uplaćuju članovi Općinske knjižnice i čitaonice, a ostvareni su u iznosu od 200,23 eura što je za 86,20% više u odnosu na prošlu godinu iz razloga što su oba djelatnika duže vrijeme zbog bolovanja bila odsutna 2022. godine, a nije bilo zamjene i knjižnica je radila u puno manjem obimu.

**Šifra 67111 – Prihodi iz nadležnog proračuna za financiranje rashoda poslovanja**

Sadrži prihode poslovanja iz proračuna Općine Sveti Križ Začretje koji su ostvareni u iznosu od 52.749,04 eura što je za 56% više nego prošle godine zbog bolovanja oba djelatnika Knjižnice u 2022. godini, kada su rashodi bili puno manji.

**Šifra 67121 – Prihodi iz nadležnog proračuna za financiranje rashoda za nabavu nefinancijske imovine**

Sadrži prihode iz proračuna Općine Sveti Križ Začretje za nabavu knjiga u iznosu od 3.982,00 eura, za sufinanciranje nabave projektora i Windows Office-a u iznosu od 2.706,94 eura te 1.327,23 eura za nabavu programskog paketa „Ured bez papira“ – digitalna arhiva.

**Šifra 3 – Rashodi poslovanja**

Rashodi poslovanja izvršeni su u iznosu od 52.939,99 eura. U tablici koja slijedi daje se pregled izvršenih rashoda poslovanja za razdoblje I.-XII. 2023. godine.

Tablica: Rashodi poslovanja Općinske knjižnice i čitaonice

|  |  |  |  |  |  |
| --- | --- | --- | --- | --- | --- |
| Račun | Opis | Šifra | 2022 | 2023 | Indeks |
| 3 | RASHODI POSLOVANJA | 3 | 33.927,71 | 52.939,99 | 156,0 |
| 31 | Rashodi za zaposlene | 31 | 22.032,93 | 37.534,06 | 170,4 |
| 32 | Materijalni rashodi | 32 | 11.593,15 | 15.039,75 | 129,7 |
| 34 | Financijski rashodi | 34 | 301,63 | 366,18 | 121,4 |

**Šifra 31 – Rashodi za zaposlene**

Sadrži rashode za zaposlene u Općinskoj knjižnici i čitaonici (ravnatelj na puno radno vrijeme i knjižničar na pola radnoga vremena). Ostvareni su 170,40 % u odnosu na prošlu godinu iz zbog dužeg bolovanja oba djelatnika na teret HZZO-a u 2022. godini.

**Šifra 322 – Rashodi za materijal i energiju**

Sadrži rashode za uredski materijal, pretplate na časopise, električnu energiju i plin te sitni inventar.

Šifra 3211 – Službena putovanja ostvarena su u iznosu od 1.300,00 eura što je povećanje za 47,60% u odnosu na prošlu godinu zbog službenog puta v.d. ravnatelja u Dubrovnik na 14. savjetovanje za narodne knjižnice u Republici Hrvatskoj u trajanju od 11. do 14.10.2023. godine.

Šifra 3221 – Uredski materijal i ostali materijalni rashodi – ostvareni su u iznosu od 595,92 eura što je za 32,4% više nego prošle godine.

Šifra 3223 – Energija – ostvaren je u iznosu od 3.365,72 eura što je povećanje od 5,6% u odnosu na prošlu godinu.

Šifra 3225 – Sitni inventar – u 2023. godini nabavljen je sef za članarinu te plastifikator, sve u iznosu od 122,46 eura.

**Šifra 323 – Rashodi za usluge**

Sadrži rashode za usluge telefona, RTV pretplatu i usluge održavanja računalnih programa i nema značajnih odstupanja u odnosu na prethodnu godinu.

**Šifra 3299 – Ostali nespomenuti rashodi poslovanja**

Ovaj račun ostvaren je u iznosu od 4.951,28 eura za tiskanje Monografije Svetog Križa Začretja.

**Šifra 343 – Ostali financijski rashodi**

Sadrži rashode za bankarske usluge i usluge platnog prometa. I ovdje je vidljiv porast troškova bankarskih naknada za 20%.

**Šifra 4 – Rashodi za nabavu nefinancijske imovine**

Sadrži podatak o nabavljenim knjigama. Ove godine je nabavljeno više knjiga zbog većeg priljeva sredstava za otkup knjiga. Također nabavljen je i projektor koji je sufinanciran sredstvima Ministarstva kulture i medija RH.

**BILANCA – Obrazac BILANCA**

**Šifra 02 – Proizvedena dugotrajna imovina (postrojenja i oprema)**

Stanje proizvedene dugotrajne imovine na dan 01. siječnja iznosilo je 28.229,93 eura, a s danom 31. prosinca 2023. ono iznosi 34.766,55 eura. Nabavljena je nova imovina u vrijednosti od 17.444,50 eura, rashodovana je i isknjižena oprema u iznosu od 2.730,72 eura te je izvršen ispravak vrijednosti i postrojenja i opreme, knjiga i nematerijalne proizvedene opreme u iznosu od 10.907,88 eura.

**Šifra 11 – Novac u banci i blagajni**

Na dan 31.12.2023. godine stanje na žiro računu iznosi 51,37 euro, dok je stanje u blagajni u iznosu od 2,07 eura.

**Šifra 129 – Ostala potraživanja**

Ova potraživanja odnose se na potraživanja od HZZO-a za naknadu plaće za vrijeme bolovanja dužeg od 42 dana, a na dan 31.12.23. iznose 252,52 eura.

**Šifra 193 – Kontinuirani rashodi budućih rashoda**

Proračunski korisnik je evidentirao kontinuirane rashode za prosinac 2023. na rashode budućih razdoblja sukladno čl. 39. st. 2. Pravilnika o proračunskom računovodstvu. Kontinuirani rashodi obuhvaćaju rashode za zaposlene (plaću za prosinac 2023) u iznosu od 2.563,35 eura i režijske troškove za prosinac 2023. u iznosu od 735,72 eura.

**Šifra 2 – Obveze**

Ukupne obveze na razredu 2 bilježe smanjenje od 8,5% u odnosu na prethodnu godinu i iznose 3.581,59 eura. Sve obveze su na dan 31.12.2023. godine nedospjele obveze.

U sljedećoj tablici prikazana je struktura obveza u odnosu na početak 2023. godine.

Tablica: Struktura obveza

|  |  |  |  |  |  |
| --- | --- | --- | --- | --- | --- |
| Račun iz računskog plana | Opis | **Šifra** | **Stanje na dan 1.1.2023.** | **Stanje na dan 31.12.23.** | Indeks |
| 2 | Obveze (šifre 23+24+25+26+29) | **2** | **3.914,63** | **3.581,59** | 91,5 |
| 23 | Obveze za rashode poslovanja (šifre 231 do 234 + 235 do 239) | **23** | **3.914,63** | **3.581,59** | 91,5 |
| 231 | Obveze za zaposlene | **231** | 2.666,90 | 2.563,35 | 96,1 |
| 232 | Obveze za materijalne rashode | **232** | 1.193,66 | 691,13 | 57,9 |
| 234 | Obveze za financijske rashode (šifre 2341 do 2343) | **234** | **29,18** | **44,59** | 152,8 |
| 2341 | Obveze za kamate za izdane vrijednosne papire | **2341** |  |  | - |
| 2342 | Obveze za kamate na primljene kredite i zajmove | **2342** |  |  | - |
| 2343 | Obveze za ostale financijske rashode | **2343** | 29,18 | 44,59 | 152,8 |
| 235 | Obveze za subvencije | **235** |  |  | - |
| 236 | Obveze za povrat pomoći primljenih unutar općeg proračuna po protestiranim jamstvima | **236** |  |  | - |
| 237 | Obveze za naknade građanima i kućanstvima | **237** |  |  | - |
| 238 | Obveze za kazne, naknade šteta i kapitalne pomoći | **238** |  |  | - |
| 239 | Ostale tekuće obveze | **239** | 24,89 | 282,52 | 1135,1 |
| 24 | Obveze za nabavu nefinancijske imovine | **24** |  |  | - |
| 25 | Obveze za vrijednosne papire (šifre 25X1+25X2-259) | **25** | **0,00** | **0,00** | - |

Šifra 231 – Obveze za zaposlene manje su za 3,9% u donosu na prethodnu godinu. Ovdje je evidentirana obveza za plaću za prosinac 2023. godine.

Šifra 232 – Obveze za materijalne rashode manje su za 42,1% u odnosu na prethodnu godina iz razloga što je utrošeni plin za 12/2022 fakturiran bez subvencije države pa trošak iznosi 858,13 eura dok je za 12/2023 trošak opskrbe plin u iznosu od 300,25 eura.

Šifra 2343 – Obveze za ostale financijske rashode veće su za 52,8% u odnosu na prošlu godinu. Na ovom računu evidentirani su troškovi FINA-e za korištenje servisa e-račun u mjesečnom iznosu od 1,66 eura i koji su ostali nepromijenjeni, te su evidentirani troškovi platnog prometa po transakcijskom računu Općine gdje je vidljiv porast troškova zbog transakcija u većem financijskom iznosu na godišnjoj razini u odnosu na prethodnu godinu.

Šifra 239 – Ostale tekuće obveze: na ovom računu evidentirane su obveze za povrat u proračun Općine Sveti Križ Začretje za naknadu plaće zbog bolovanja na teret HZZO-a.

**Šifra 922 – Višak/manjak prihoda**

Podaci u bilanci iskazani su nakon obvezne korekcije rezultata sukladno čl. 82. Pravilnika o proračunskom računovodstvu te je iskazan višak prihoda od poslovanja u iznosu od 2.870,41 eura, manjak prihoda od nefinancijske imovine u iznosu od 2.816,97 eura. Temeljem navedenoga postoji odstupanje u odnosi na PR-RAS kako slijedi:

|  |  |  |  |  |
| --- | --- | --- | --- | --- |
|  | POZICIJE NA DAN 31.12.2023. | PODACI IZ PR-RAS-a | KOREKCIJA REZULTATA KAPITALNI PRIJENOSI | PODACI ZA BILANCU NA 31.12.2022. |
| 92211 | Višak prihoda poslovanja | +20.118,73 | -17.248,32 | +2.870,41 |
| 92212 | Višak prihoda od nefinancijske imovine | 0,00 | 0,00 | 0,00 |
| 92221 | Manjak prihoda poslovanja | 0,00 | 0,00 | 0,00 |
| 92222 | Manjak prihoda od nefinancijske imovine | -20.065,29 | +17.248,32 | -2.816,97 |
| 922 | Višak/manjak prihoda | +53,44 | 0,00 | +53,44 |

Tijekom 2023. godine evidentirani su na računima kapitalnih prijenosa sredstava u iznosu od 17.253,25 eura za nabavu dugotrajne nefinancijske imovine (knjiga i informatičke opreme i računalnih programa) od čega je utrošeno 17.248,32 eura, kako slijedi:

63622- Kapitalne pomoći iz drž. Proračuna : primljeno 8.707,08 € / utrošeno 8.707.08 €

63623 – Kapitalne pomoći iz proračuna KZŽ: primljeno 530,00 € / utrošeno 530,00 €

67121 – Prihodi iz nadležnog proračuna za financiranje rashoda za nabavu nefinancijske imovine: primljeno 8.016,17 € / utrošeno 8.011,24 €.

Sukladno čl. 11. st. 4. Odluke o izvršenju Proračuna Općine Sveti Križ Začretje za razdoblje od 01. siječnja do 31. prosinca 2023. godine prihodi koji nisu iskorišteni u tekućoj godini ne prenose se u općinski proračun.

Navedeni kapitalni prihodi utjecali su na rezultat od redovnog poslovanja, a nabavljena nefinancijska imovina na rezultat od nefinancijske imovine. Provedena je korekcija rezultata na način da se za iznos od 17.248,32 eura zadužuje račun viška prihoda poslovanja, a odobrava račun manjka prihoda od nefinancijske imovine.

**IZVJEŠTAJ O RASHODIMA PREMA FUNKCIJSKOJ KLASIFIKACIJI – Obrazac RAS-funkcijski**

Rashodi razreda 3 i 4 u ukupnom iznosu od 70.188,31 eura razvrstani su na funkciju 082 – Službe kulture.

**IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA – Obrazac P-VRIO**

U izvještajnom razdoblju nije bilo evidentiranih promjena u vrijednosti i obujmu imovine i obveza.

**IZVJEŠTAJ O OBVEZAMA – Obrazac OBVEZE**

**Šifra V001 – Stanje obaveza 1. siječnja**

Stanje obaveza na dan 01. siječnja 2023. godine iznosilo je 3.914,62 eura.

**Šifra V006 – Stanje obaveza na kraju izvještajnog razdoblja**

Na kraju izvještajnog razdoblja, odnosno na dan 31.12.2023. godine iskazane su obveze u iznosu od 3.581,59 eura, a odnose se na nedospjele obveze za povrat sredstava u proračun Općine Sveti Križ Začretje za naknadu plaće na teret HZZO-a u iznosu od 282,52 eura, na nedospjele obveze za rashode poslovanja u iznosu od 3.299,07 eura koje se odnose na rashode za zaposlene za prosinac 2023. u iznosu od 2.563,35 eura i rashode za režijske troškove za prosinac 2023. godine u iznosu od 735,72 eura.

**PREGLED UGOVORNIH OBVEZA I SUDSKIH SPOROVA**

Općinska knjižnica i čitaonica Sveti Križ Začretje nema ugovornih obveza (dana kreditna pisma, hipoteke i slično) niti vodi bilo kakav sudski spor.

U Svetom Križu Začretju, 31. siječnja 2024.

BILJEŠKE SASTAVILA ODGOVORNA OSOBA

v.d. Ravnatelja Knjižnice

*Natalija Jerneić Franjo Kučko*